als_Latn dik_Latn sag_Latn
FOTOT: Altin Çelmeta
Mbrëmja e djeshme ka mbledhur në një prej ambienteve më të bukura të Tiranës, miqtë më të dashur të sipërmarrëses Kristina Neranxi, e cila mirëpriti në “Divina Boutique Hotel” 50 të ftuarit e saj ekskluziv. Dy festa në një, ku veç ditëlindjes së vajzës së vogël të themeluesit të kompanisë “Neranxi” (Kristinës), festa e vërtetë do të ishte ajo e “BabyShower”, në pritje të djalit të parë të biondes bukuroshe.
Tarraca e dekoruar nga “Class by Alketa Vejsiu”, na zbuloi ende pa mbërritur të ftuarit e parë kodin e veshjes për atë mbrëmje. Njësoj si mami e ardhshme Kristina (e cila u vesh nga Miranda Dupi), edhe të ftuarit duhej të ishin veshur në nuancat e të bardhës ose bojëqiellit… Sepse torta, ëmbëlsirat, tullumbacet, pijet jooalkoolike, lulet e “Back Drop Flowers Albania”, thuajse të ftonin në ‘dhomën’ që mami Kristina dhe babi Renato po përgatisin për të voglin e tyre, që, që ta dini, ia kanë zgjedhur tashmë edhe emrin. “Gabriel” do të quhet fruti i dashurisë së tyre, që në hebraisht nënkupton shprehjen “Zoti është forca ime”, ndërsa në kultura të tjera njihet si engjëlli i dërguar prej tij.
Me ardhjen e të ftuarve të parë nisën të zbuloheshin edhe dhuratat. Shumica prej mysafirëve i kishin përqëndruar të gjitha energjitë në zgjedhjen e një dhurate sa më të bukur për Gabrielin, që pritet të vijë në jetë pas pak javësh. Ajo që ra në sy që në fillim ishte një kompozim me 1000 trëndafila nga babi i Grabielit për mamanë e ardhshme Kristinën, në të cilat shkruhej emri i saj dhe i djalit që pritet të lindë.
Për të ftuarit veç pijeve u shërbye edhe një banket i përgatitur nga Alfio dhe Indriti, dy masterchef-at e restorant “Divinës” si dhe përgjatë gjithë mbrëmjes pati muzikë latine me balerinë profesionistë që i shoqëronin të ftuarit. / revistawho.com
fuv_Latn als_Latn als_Latn als_Latn als_Latn